अगर आप अपने हृदय और ब्लड सेल्स को स्वस्थ और जवां रखना चाहते हैं तो आपको एक सप्ताह में चार से पांच बार व्यायाम करना चाहिए. यह नया अध्ययन ‘द जर्नल ऑफ फिजियोलॉजी’ में प्रकाशित हुआ है. इसमें बताया गया है कि किसी भी तरह का व्यायाम करने से, हृदय संबंधी बीमारियों की वजह से मौत का खतरा कम होता है. इस अध्ययन में यह भी सामने आया है कि अलग-अलग तरह के व्यायाम से विभिन्न आकार की रक्तवाहिनियां अलग-अलग तरह से प्रभावित होती हैं.